યુવતીના 19 વર્ષીય પ્રેમીએ તેમના લિવ-ઈન રિલેશનશીપના એગ્રીમેન્ટના આધારે હાઈકોર્ટમાં હેબિઅસ કોર્પસ પિટિશન દાખલ કરી હતી. જેની સુનાવણી બાદ બુધવારે યુવતીને માતા-પિતા અને પરિવારને છોડીને બોયફ્રેંડ સાથે રહેવાની મંજૂરી મળી. આ કપલે 19 જુલાઈએ કોર્ટના દ્વાર ખખડાવ્યા હતા. યુવકે રજૂઆત કરી હતી કે, તેની પ્રેમિકાને તેના પરિવારનો સભ્યો બળજબરીપૂર્વક પોતાનાથી દૂર રાખે છે. લગ્ન લાયક ઉંમર ન હોવાથી પ્રેમિકાને પરણી શકતો ન હોવાથી લિવ-ઈન રિલેશનશીપમાં રહેવાનો નિર્ણય કરી કોન્ટ્રાક્ટ કર્યો.